
1. nodaļa. Biedrības nosaukums.
Biedrības nosaukums ir Resocializācijas un Integrācijas Asociācija
(turpmāk tekstā – RIA )

2. nodaļa. Biedrības mērķi.
                                                      
RIA mērķa grupā ietilpst sociālās atstumtības grupu personas, viņu ģimenes locekļi un citi, kam nepieciešama integrācija Latvijas sabiedrībā. 
2.1. RIA virsmērķis ir no noziegumiem brīvas pilsoniskās sabiedrības veidošana un atjaunojošā taisnīguma ieviešana Latvijā. Veicināt sabiedrības dialogu ar  sociāli neaizsargātām mērķa grupām, kur ietilpst arī diasporu tautieši, lai popularizētu atgriezenisko saiti ar sabiedrību.                                                                   

2.2. RIA mērķis ir:
2.2.1. veicināt sociāli neaizsargātu mērķa grupu integrāciju sabiedrībā izmantojot dažādas metodes, kas ietver kultūras mantojuma popularizēšanu;

2.2.2. veikt profilakses darbu ar sabiedrību kopumā konkrētu mērķa grupu reintegrācijai Latvijas sabiedrībā, tajā skaitā arī jaunatni;

2.2.3. sociālajā partnerībā ar valsti un pašvaldībām un citām NVO organizācijām veicināt stabilu augstas kvalitātes sociālās integrācijas un resocializācijas pasākumus ieslodzītajiem un personām pēc brīvības atņemšanas soda izciešanas to integrācijai sabiedrībā un darba tirgū, dodot ieguldījumu nabadzības un noziedzības mazināšanā Latvijā;

2.2.4. veicināt sociālās resocializācijas pēctecību pēc ieslodzījuma vietām.

2.3. RIA biedri veic šādus uzdevumus:
2.3.1. RIA darbojas kā progresīvu notikumu katalizators, lai kopā ar progresīvu sociālo un kultūras notikumu mijiedarbību ienestu pozitīvas pārmaiņas dažādās sabiedrības mērķa grupu dzīves sfērās, mainot sabiedrības domāšanas stereotipus un attieksmi, veicinot valsts, pašvaldību un sabiedrības kopumā sadarbību;

2.3.2. sadarbojas ar valsts varas un pārvaldes orgāniem, kas strādā pie likumu un citu normatīvu aktu izstrādes un pilnveidošanas mērķa grupas sociālās reintegrācijas pakalpojumu jomā;

2.3.3. apvieno NVO, kas darbojas dažādu mērķa grupu personu sociālās integrācijas jomā un veicina to daudzveidību;

2.3.4. piedalās uz resocializāciju vērstu pasākumu īstenošanā ieslodzītajiem un kriminālsodu izcietušajiem to integrācijai sabiedrībā un darba tirgū;
 
2.3.5. organizē sistemātisku un mērķtiecīgu mērķa grupu apmācību, izmantojot RIA esošos mūsdienu prasībām atbilstošos centrus kā informatīvi izglītojošos apmācību centrus, kas darbojas kā informācijas bankas;

2.3.6. sadarbojas ar starptautiskām mērķa grupu organizācijām pieredzes apmaiņas un līdzekļu (donoru) piesaistīšanā RIA mērķprogrammas īstenošanai; 

2.3.7. kā valsts varas institūciju sociālie partneri piedalās Latvijas Nacionālā attīstības plāna (NAP) izstrādē un īstenošanā;

2.3.8. veic darbinieku apmācību, uztur mērķa grupu datu bāzi;

2.3.9. veicina labvēlīgas kultūrvides attīstību un atbalsta nepieciešamo sociālās rehabilitācijas centru tīklojumu Latvijā, kas nodrošinātu norišu daudzveidību dažādās sociālās un kultūras nozarēs, pieejamību plašai mērķauditorijai, iedzīvotāju radošā potenciāla veicināšanu un viņu līdzdalību pasākumu norisēs, mainītu sabiedrības attieksmi pret konkrētu mērķa grupu, iedzīvinātu jaunas tradīcijas, kas mazinātu kriminogēno situāciju valstī;    
                                                
2.3.10. popularizē mērķa grupas sociālā statusa aizsardzības nepieciešamību sabiedrībā un informācijas kampaņu masu plašsaziņas līdzekļos;

2.3.11. uztur RIA mājaslapu;

2.2.12. savu mērķu sasniegšanai RIA sadarbojas ar fiziskām un juridiskām personām Latvijā un ārvalstīs;

2.3.13. apkopo RIA biedru pieredzi un sniedz pamatotus un pārbaudītus ieteikumus valsts varas un pārvaldes orgāniem, pašvaldībām, pamatojoties uz darbojošos nevalstisko organizāciju pieredzi;

2.3.14. nepieciešamības gadījumā pārstāv RIA biedrus valsts varas un kontroles orgānos, tiesā, kā arī radnieciskās citu valstu un starptautiskās organizācijās;

2.3.15. piedalās projektu konkursos, kas saistīti ar sociālās atstumtības riska grupu sociālo integrāciju, lai stimulētu finanšu resursu piesaistīšanu;

2.3.16. organizē RIA biedru pieredzes apmaiņas un kultūras pasākumus, iesaistot tajos brīvos RIA līdzekļus; 

2.3.17. veicina mērķa grupas primāro modeli – personas tikumisko problēmu risināšanu un garīgās aprūpes nodrošināšanu, tā formu daudzveidību.

3. nodaļa.
Biedrības darbības termiņš.

3.1. RIA ir nodibināta uz nenoteiktu laiku.

4. nodaļa.
Biedru iestāšanās Biedrībā, izstāšanās un izslēgšana.

4.1. RIA var iestāties jebkura rīcībspējīga fiziska un juridiska persona, kurai ir pieredze darbā ar mērķa grupas klientiem vai vēlme iesaistīties RIA mērķu īstenošanā, kura iesniedz noteiktas formas rakstisku pieteikumu. Pieteikuma formu un tam klāt pievienojamo dokumentu sarakstu, ko nosaka RIA valde.

4.2. Kritērijus biedru uzņemšanai nosaka un izstrādā RIA valde. Galvenais uzņemšanas kritērijs ir darbības pieredze, darbības programma ar mērķa grupu un kapacitāte projektu sagatavošanā un realizēšanā. Vēlama prezentācija darbības īstenošanas vietā.

Katrai organizācijai var būt jebkura 2.3. punktā minētā mērķa grupa, kurai ir izstrādāta resocializācijas vai integrācijas programma. Pielietošanas atbilstību apstiprina RIA valde, pieaicinot konkrētās mērķa grupas starpnozaru speciālistus atbilstoši apakšnodaļas 2.3. punktam.

4.3. Lēmumu par biedra uzņemšanu RIA pieņem valde. Valdei pieteicēja lūgums ir jāizskata tuvākās sēdes laikā, taču ne ilgāk kā divu nedēļu laikā no visu nepieciešamo dokumentu saņemšanas brīža. 

Uz valdes sēdi, kurā izskata pieteicēja lūgumu, ir jāuzaicina pats pieteicējs un jādod tam vārds sava viedokļa paušanai. Pieteicēja neierašanās nav šķērslis valdes lēmuma pieņemšanai. Valdei motivēts lēmums rakstiski jāpaziņo pieteicējam desmit darba dienu laikā no tā pieņemšanas brīža.

4.4. Ja valde pieņem lēmumu neuzņemt pieteicēju par RIA biedru, viņš var pārsūdzēt šo lēmumu biedru kopsapulcē vai iesniegt atkārtotu pieteikumu ne ātrāk kā 12 (divpadsmit) mēnešus pēc lēmuma pieņemšanas dienas.

4.5. Biedrs var jebkurā laikā izstāties no RIA, rakstiski paziņojot par to valdei.

4.6. Biedru var izslēgt no RIA ar valdes lēmumu, ja:

4.6.1. biedrs vairāk nekā divpadsmit mēnešus nav nomaksājis biedra naudu, vai noteikts savādāk, kā nosaka Biedru sapulce;

4.6.2. biedrs nepilda kopsapulces un valdes lēmumus;

4.6.3. biedrs nepilda savus pienākumus un uzņemtās saistības;

4.6.4. biedrs veic citu darbību, kas ir pretrunā ar šajos statūtos noteikto.

4.7. Jautājumu par RIA biedra izslēgšanu valde izskata tuvākās sēdes laikā, uzaicinot izslēdzamo biedru un dodot tam vārdu sava viedokļa paušanai. Izslēdzamā biedra neierašanās nav šķērslis valdes lēmuma pieņemšanai. Valdei lēmums par biedra izslēgšanu no RIA un šā lēmuma motivācija jāpaziņo rakstiski izslēdzamajam biedram piecu dienu laikā no tā pieņemšanas brīža. 

5. nodaļa.
Biedru tiesības un pienākumi.

5.1. Biedrības biedriem ir šādas tiesības:

5.1.1. piedalīties RIA pārvaldē;

5.1.2. saņemt informāciju par RIA darbību, tai skaitā iepazīties ar visu Biedrības institūciju protokoliem, lēmumiem un rīkojumiem;

5.1.3. piedalīties visos RIA organizētajos pasākumos, iesniegt priekšlikumus par RIA darbību un tās uzlabošanu, aizstāvēt savu viedokli;

5.1.4. organizēt seminārus, kultūras pasākumus, tikšanos ar ārvalstu interesentiem, pieredzes apmaiņas un izglītojošus braucienus Latvijas Republikas teritorijā un ārpus tās saskaņā ar Latvijas Republikas vai attiecīgās valsts likumdošanu;

5.1.5. RIA biedriem ir tiesības veikt savu darbību neatkarīgi no RIA, nav jāatskaitās par savas organizācijas individuālo darbību, kas ir saskaņā ar tās statūtiem vai nolikumu.

5.2. Biedrības biedriem ir šādi pienākumi:

5.2.1. ievērot RIA statūtus un pildīt biedru sapulces un valdes lēmumus;

5.2.2. katru gadu regulāri maksāt RIA biedra naudu biedru kopsapulcē noteiktā apmērā, ja nav noteikts savādāk;

5.2.3. ar savu aktīvu līdzdarbību atbalstīt RIA mērķa un uzdevumu realizēšanu.

5.3. Saistības biedram var noteikt ar biedru sapulces vai valdes lēmumu. Nosakot biedram saistības, kas atšķiras no citu biedru saistībām, ir nepieciešama šā biedra piekrišana.

5.4. Biedriem saistoši ir statūti un tajā atrunātais.

6. nodaļa.
Biedrības struktūrvienības.

6.1. Ar biedru sapulces lēmumu var tikt izveidotas RIA teritoriālās un citas struktūrvienības.

6.2. Struktūrvienības darbību, tiesības un pienākumus, kā arī attiecības ar RIA regulē struktūrvienības nolikums, ko apstiprina RIA biedru sapulce.

7. nodaļa.
Biedru sapulces sasaukšana un lēmumu pieņemšana.

7.1. Biedru sapulce ir augstākā RIA lēmējinstitūcija.

7.2. Biedru sapulcē ir tiesīgi piedalīties visi RIA biedri. Biedri var piedalīties biedru sapulcē personīgi vai pieslēdzoties elektroniski.

7.3. Kārtējā biedru sapulce tiek sasaukta vismaz vienu reizi gadā – ne vēlāk kā līdz 31. martam.

7.4. Biedru sapulce tiek sasaukta, ne vēlāk kā divas nedēļas pirms sapulces ievietojot informāciju RIA mājaslapā vai nosūtot elektronisku vēstuli uz biedru e-pastu.

7.5. Ārkārtas biedru sapulce var tikt sasaukta, ja to rakstiski pieprasa ne mazāk kā viena desmitdaļa RIA biedru, norādot sasaukšanas iemeslu.

7.6. Biedru sapulce ir lemttiesīga, ja tajā piedalās vairāk kā puse no biedriem.

7.7. Ja biedru sapulce nav lemttiesīga kvoruma trūkuma dēļ, trīs nedēļu laikā tiek sasaukta atkārtota biedru sapulce, kas ir tiesīga pieņemt lēmumus neatkarīgi no klātesošo biedru skaita, ar nosacījumu, ka tajā piedalās vismaz divi biedri.

7.8. Biedru sapulces lēmums ir pieņemts, ja par to nobalso vairāk kā puse no klātesošajiem biedriem. Lēmums par statūtu grozījumiem, RIA darbības izbeigšanu un turpināšanu ir pieņemts, ja par to nobalso vismaz 3/4 (trīs ceturtās daļas) no klātesošajiem biedriem.

7.9. Ja biedru sapulces sasaukšana nepieciešama RIA interesēs, biedru sapulce var tikt sasaukta pēc valdes iniciatīvas.

7.10. Visi valdes lēmumi, kas tiek lemti par kādu no RIA organizācijas biedriem, rakstiski tiek paziņoti 10 (desmit) dienu laikā, ja pārstāvis nav ieradies uz valdes sēdi.

8. nodaļa.
Izpildinstitūcija.

[bookmark: _Hlk160196773]8.1. RIA izpildinstitūcija ir valde, kura sastāv no trim (3) valdes locekļiem, kurus ieceļ RIA biedri ar vienkāršu balsu vairākumu, klāt esot vairāk par pusi no faktiskā biedru sastāva. Biedru sapulci sasauc valde. 

Ja laikus izsludinātā sapulce nav lemttiesīga kvoruma trūkuma dēļ, tad trīs nedēļu laikā tiek sasaukta atkārtota sapulce, kura ir lemttiesīga neatkarīgi no klātesošo biedru skaita, ar nosacījumu, ka tajā piedalās vismaz divi biedri.

8.2. Valdes locekli var atcelt, ja tam ir svarīgs iemesls. Par svarīgu iemeslu jebkurā gadījumā ir atzīstama valdes locekļa rīcība, kas ir pretrunā ar RIA statūtiem.

8.3. Valde ir tiesīga izlemt visus jautājumus, kas nav ekskluzīvā biedru sapulces kompetencē.

[bookmark: _Hlk160200384]8.4. Valdes locekļi pārstāv RIA atsevišķi, informējot citus valdes locekļus.

8.5. Valdes locekļi pilda savus pienākumus ar/bez atlīdzības.

8.6. Valde ir tiesīga pieņemt darbā izpilddirektoru un grāmatvedi. Šīs personas nevar būt valdes locekļi.

9. nodaļa.
Revidents.

9.1. RIA finansiālās un saimnieciskās darbības kontroli veic revidents, kuru ievēl biedru sapulce uz četriem gadiem.

9.2. RIA revidents nevar būt RIA valdes loceklis.

9.3. Revidents:

9.3.1. veic RIA mantas un finanšu līdzekļu revīziju;

9.3.2. dod atzinumu par RIA budžetu un gada pārskatu;

9.3.3. izvērtē RIA grāmatvedības un lietvedības darbu;

9.3.4. sniedz ieteikumus par RIA finanšu un saimnieciskās darbības uzlabošanu.

9.4. Revidents veic revīziju Valdes noteiktajos termiņos, taču ne retāk kā reizi gadā.

9.5.Valde apstiprina RIA gada pārskatu tikai pēc revidenta atzinuma saņemšanas.

10. nodaļa.
RIA manta, finanšu līdzekļi un to izmantošanas kārtība.

10.1. RIA var būt savs kustamais un nekustamais īpašums un finanšu līdzekļi.

10.2. RIA finanšu līdzekļus var veidot:

10.2.1. biedra naudas; to apjomu nosaka Biedru sapulce, un jaunā biedra iemaksa iestājoties ir gada biedra naudas apmērā neatkarīgi no iestāšanās mēneša, vai savādāk, kā nosaka Biedru sapulce;

10.2.2. valsts un pašvaldību iemaksas, juridisko un fizisko personu ziedojumi ar norādi par izlietojuma mērķi vai bez tās;

10.2.3. projektu konkursos iegūtie līdzekļi;

10.2.4. ienākumi (kas nenes peļņu): no tirdzniecības ar RIA atribūtiku, iespieddarbiem, saimnieciskās darbības un cita veida pasākumiem, kā arī nekustamā īpašuma izmantošanas. 

10.3. RIA biedri maksā biedra naudu divas reizes gadā, vai savādāk, kā nosaka Biedru sapulce. RIA biedri ir tiesīgi maksāt biedru naudu par katru tekošo gadu vienā maksājumā kopā, ieskaitot to trīsdesmit dienu laikā pēc uzņemšanas RIA, biedrības norādītajā kontā, vai savādāk, kā nosaka Biedru sapulce.

11. nodaļa.
                                      Biedrības un biedra atbildība.

11.1. RIA nav atbildīga par savu biedru individuālajām saistībām ar trešajām personām, kuras nav saskaņotas ar RIA valdi.

11.2. RIA biedri nav atbildīgi par RIA saistībām ar trešajām personām, ja šīs saistības nav akceptētas ar RIA sapulces dalībnieku balsu vairākumu.

12. nodaļa.
 Mantas un naudas nodošana RIA.

12.1. RIA dibinātāji un ziedotāji var nodod Biedrībai naudas līdzekļus, iemaksājot tos RIA bankas kontā.

12.2. Ja RIA tiek nodotas nereģistrējamas kustamas lietas, par to tiek sastādīts pieņemšanas – nodošanas akts.

12.3. Reģistrējamu kustamo lietu un nekustamo lietu nodošana tiek noformēta ar ierakstu attiecīgajā reģistrā vai Zemesgrāmatā.

13. nodaļa.
 RIA līdzekļu izmantošanas kārtība.

13.1. Par RIA līdzekļu izmantošanu lēmumus pieņem RIA valde.

13.2. Biedrības finanšu līdzekļus saskaņā ar apstiprināto budžetu izmanto:

13.2.1. Biedrības mērķu īstenošanai;

13.2.2. Biedrības saimnieciskās darbības nodrošināšanai.

13.3. Ja RIA nodotās kustamās vai nekustamās lietas nav tieši izmantojamas RIA mērķu sasniegšanai un biedrības administratīvajai darbībai, valde organizē šo lietu pārdošanu izsolē. Iegūtie līdzekļi tiek nodoti RIA un izmantoti tās mērķu sasniegšanai. 

Izsolē nav tiesību piedalīties RIA dibinātājiem, dalībniekiem, valdes locekļiem, ka arī to radiniekiem un svaiņiem, skaitot radniecību līdz otrajai pakāpei un svainību līdz pirmajai pakāpei.
[bookmark: _GoBack]
14. nodaļa.
RIA likvidācija, mantas sadales kārtība RIA likvidācijas gadījumā.

14.1. RIA var likvidēt ar Biedru sapulces lēmumu, ja par to nobalso vismaz 3/4 (trīs ceturtās daļas) klātesošo biedru.

14.2. RIA likvidācijas gadījumā visa manta, kas paliek pāri pēc kreditoru prasījumu apmierināšanas nododama vienai vai vairākām biedrībām vai nodibinājumiem, kuru mērķi ir radniecīgi RIA mērķiem. Jautājumu par to, kurai tieši biedrībai vai nodibinājumam ir nododami līdzekļi, izlemj valde.



Valdes loceklis__________________________(Nora Skara) 

                      
                  
Statūti jaunā redakcijā apstiprināti biedru sapulcē
Rīgā, 2024.gada 19. februārī

Reģistrēts Biedrību un nodibinājumu reģistrā
